25.5.2023
SK
Úradný vestník Európskej únie
L 137/59
iv) výberové konanie: opatrenia pomoci, ktoré umožnia podnikom so silným postavením na trhu ovplyvňovať výberové konanie, napr.
právom odporúčať podniky vo výberovom konaní alebo ovplyvnením cesty výskumu spôsobom, ktorý bezdôvodne nezvýhodňuje alternatívne možnosti, pravdepodobne vzbudia obavy Komisie.
c)
Zachovanie neefektívnych trhových štruktúr
127.
Komisia vo svojej analýze trhových štruktúr zohľadní, či sa pomoc poskytuje na trhoch s nadmernou kapacitou alebo v upadajúcich odvetviach.
V situáciách, keď trh rastie alebo štátna pomoc na výskum, vývoj a inovácie pravdepodobne zmení celkovú dynamiku rastu alebo najmä úroveň emisií skleníkových plynov odvetvia (v súlade s oznámeniami o Európskej zelenej dohode a Európskej digitálnej stratégii), najmä v dôsledku zavedenia nových technológií, napríklad s cieľom dosiahnuť dekarbonizáciu alebo digitalizáciu výroby alebo obe, a to bez zvýšenia kapacít, takáto pomoc pravdepodobne nevyvolá obavy.
3.2.5.3.2.
Účinky na umiestnenie
128.
Najmä v prípadoch, keď je pomoc na výskum, vývoj a inovácie blízko k trhu, môže na niektorých územiach vytvoriť prínos v podobe výhodnejších podmienok z hľadiska nasledujúcej produkcie, najmä z dôvodu porovnateľne nižších výrobných nákladov v dôsledku pomoci alebo vyšších úrovní činností v oblasti výskumu, vývoja a inovácií vykonávaných na základe pomoci.
Môže to viesť k presunu podnikov na uvedené územia.
129.
Účinky na umiestnenie môžu byť relevantné aj pre výskumné infraštruktúry a testovacie a experimentačné infraštruktúry.
Ak sa pomoc používa najmä na prilákanie infraštruktúry do určitý regiónu na úkor iného, neprispeje to k podpore ďalších činností v oblasti výskumu, vývoja a inovácií v Únii.
130.
Komisia vo svojej analýze individuálnej pomoci, ktorú je potrebné notifikovať, preto zohľadní akékoľvek dôkazy o tom, že príjemca pomoci zvážil alternatívne lokality.
131.
Za zlučiteľnú sa nebude považovať ani pomoc, ktorá vedie len k zmene umiestnenia činností v oblasti výskumu, vývoja a inovácií na vnútornom trhu bez toho, aby došlo k zmene povahy, veľkosti alebo zamerania projektu.
3.2.6.
Zváženie pozitívnych a negatívnych účinkov pomoci
132.
Komisia posúdi, či zistené negatívne účinky na hospodársku súťaž a podmienky obchodu opatrenia pomoci prevažujú nad pozitívnymi účinkami plánovanej pomoci.
3.2.6.1.
Urč e n ie p o zi tí v n yc h ú č i n kov, k to ré sa m aj ú zoh ľa dni ť
133.
Medzi hospodárskym rastom a investíciami v oblasti výskumu, vývoja a investícií existuje vzájomný vzťah.
Činnosť v oblasti výskumu, vývoja a inovácií zvyšuje produktivitu a podporuje hospodársky rozvoj.
Výskum, vývoj a inovácie preto predstavujú dôležitý faktor pre podniky Únie na zabezpečenie hospodárskeho rozvoja prostredníctvom vývoja nových výrobkov, technológií, služieb alebo výrobných procesov, alebo oboch.
134.
Investície do výskumu, vývoja a inovácií sú mimoriadne dôležité pre rozvoj všetkých odvetví hospodárstva, keďže sú úzko prepojené s produktivitou.
135.
Ako prvý krok pri teste vyváženosti Komisia posúdi pozitívne účinky pomoci na podporovanú hospodársku činnosť pri dôslednom zohľadnení dotknutej činnosti, ktorú spustilo opatrenie pomoci, alebo veľkosti, rozsahu alebo rýchlosti projektu v oblasti výskumu, vývoja a inovácií, ktoré má opatrenie pomoci podporiť.